Diari Oficial de la Generalitat Valenciana


Sumari del DOGV 5669, del 28-12-2007 (2007/15448)

Bases particulars del Programa d'Actuació Integrada del Sector Ciutat Social i concurs per a la selecció d'urbanitzador.
------------------------------------------------------------------------------------------------------------------------

### Dades del document

Número de DOGV
:   5669

Data del DOGV
:   28-12-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/15911


Data del document
:   21-11-2007

Organisme emissor
:   Ajuntament de Monòver

Tipus de document
:   Concurs

Descriptors 

:   * Monòver
    * contracte d'obres
    * administració local
    * licitació
    * pla d'urbanisme
    * obres públiques

Bases particulars del Programa d'Actuació Integrada del Sector Ciutat Social i concurs per a la selecció d'urbanitzador. [2007/15557]  
El Ple de l'Ajuntament de Monòver, en sessió celebrada el 2 de novembre de 2007, va adoptar el següent acord, la part dispositiva del qual és la que segueix:  
Primer  
Iniciar el procediment per a la gestió indirecta per al desenvolupament del Programa d'Actuació Integrada del Sector Ciutat Social de Monòver.  
Segon  
Aprovar les bases particulars reguladores de la Programació de l'Actuació Integrada del Sector Ciutat Social amb les determinacions que figuren en el document que consta en l'expedient, que regeix les bases generals aprovades per aquest ajuntament per acord plenari de 3 d'agost de 2006 i publicades en el Butlletí Oficial de la Província d'Alacant número 32, de data 9 de febrer de 2007.  
Tercer  
Ordenar la publicació de l'anunci del concurs per a la selecció de l'urbanitzador que s'inserirà en el tauler d'anuncis de l'Ajuntament, en el Diario Oficial de la Unión Europea, en el Diari Oficial de la Comunitat Valenciana i en un diari no oficial d'àmplia difusió.  
D'acord amb l'article 132 de la Llei 16/2005, de 30 de desembre, de la Generalitat, Urbanística Valenciana s'inclouen a continuació els detalls del concurs i que apareixen, al seu torn, en les bases particulars aprovades:  
Primera. Ordenació urbanística vigent i àmbit del sòl que s'hi desenvoluparà  
El planejament vigent en el terme municipal de Monòver el constitueix el Pla General d'Ordenació Urbana vigent en l'actualitat en el terme municipal de Monòver aprovat per la Comissió Territorial d'Urbanisme el dia 4 de juliol de 1985, els terrenys sobre els quals es pretén actuar tenen una superfície de 3.033.770 m²s i estan classificats, en l'esmentat planejament, la majoria com a sòl no urbanitzable comú i no urbanitzable de protecció i una reduïda porció com a protecció especial. El programa haurà de comprendre els esmentats terrenys i la resolució de les seues connexions necessàries.  
En l'actualitat es troba en tràmit de revisió el Pla General de Monòver. El concert previ elaborat per l'Ajuntament de Monòver, ja ha sigut objecte del corresponent informe de la Comissió Territorial d'Urbanisme. Posteriorment ha tingut lloc una exposició pública dels treballs del PG, i es van aprovar provisionalment el passat 1 de març de 2007. Posteriorment s'ha remés el document a l'administració autonòmica per a aprovar-lo definitivament, si procedeix, i ha quedat pendent de l'esmentat tràmit. En aquesta documentació, encara en tràmit, els terrenys objecte del programa es classifiquen com urbanitzables.  
L'alternativa tècnica que es propose per al sector Ciutat Social haurà de tenir en compte el que estableix la documentació de la revisió del Pla General d'Ordenació Urbana referent a l'ordenació urbanística estructural. En el cas que existisquen discrepàncies, si es considerara més apropiada i beneficiosa a l'interés general l'ordenació proposada per l'alternativa tècnica a través del seu pla parcial, abans de l'aprovació provisional i remissió de la documentació a la conselleria competent, l'Ajuntament haurà d'adoptar totes aquelles mesures necessàries per a corregir la documentació de la Revisió del Pla General d'Ordenació Urbana.  
Segona. Memòria de necessitats i objectius que se satisfaran amb el Programa d'Actuació Integrada  
Els licitadors, en les seues propostes, hauran de tenir present que, als efectes del model territorial, l'objecte del planejament és proposar una nova implantació residencial destinada fonamentalment a majors i que incorpore un centre residencial o centre de dia amb hospital geriàtric.  
Les directrius de l'estratègia urbana i integració del territori en el sector Ciutat Social, són:  
A) L'ús dominant serà el residencial, i s'admetrà com a compatible el terciari.   
B) Planificar els usos de les diferents àrees, i s'especialitzarà per a afavorir les economies d'aglomeració i impedir incompatibilitats.  
C) Garantir la connexió de les xarxes estructurals dotant d'un adequat accés a la futura urbanització.  
D) Completar la xarxa bàsica viària del Pla General d'ordenació urbana en aquesta zona del terme municipal.  
Tercera. Objectius i criteris de les propostes de planejament urbanístic que s'hi formularan  
Es dóna per reproduïda la fitxa de gestió i les condicions que s'han de complir per a les tipologies d'edificació, que s'acompanya com a annex en aquest document. En la proposta que es plantege s'hauran de complir els preceptes i determinacions arreplegats en la documentació a què s'ha fet referència.  
Els objectius de l'edificació en l'àmbit del sector, es resumeixen en:  
A. Implantar un equipament de centre de dia i totes les instal·lacions que es consideren apropiades per a donar servei d'atenció mèdica i lúdica a persones majors.  
B. Realitzar edificis privats de qualitat i funcionalitat amb elements de domòtica integrats i dirigits a la vigilància i atenció de persones majors o persones amb mobilitat reduïda.  
Quarta. Admissibilitat de variants sobre elements del programa d'actuació integrada  
Només es podrà proposar una alteració del límit territorial del sector definit en el document de Revisió del Pla General exposat al públic a l'efecte de xicotetes modificacions necessàries per a dotar-hi de coherència o millorar els seus accessos o infraestructures. Només s'admeten variants sobre les prescripcions que es respectaran en la redacció del projecte de les obres d'urbanització.  
Cinquena. Terminis de desplegament i execució del programa d'actuació integrada  
S'estableixen els següents terminis màxims:  
A) Termini màxim per a la selecció de l'empresari constructor de l'obra civil d'urbanització: sis mesos, a comptar des de l'aprovació del projecte de reparcel·lació.  
B) Les obres d'urbanització s'iniciaran en el termini de tres mesos des de la data en què se seleccione l'empresari constructor.  
C) Termini màxim per a l'execució de les obres d'urbanització: 18 mesos, a comptar des de la selecció de l'empresari constructor.  
D) Termini màxim d'edificació dels solars: quatre anys a comptar des de la recepció de les obres d'urbanització. S'hi determinarà la seqüència i prioritat de l'execució, en dues fases bianuals. S'hi podrà iniciar l'edificació en les parcel·les resultants sempre que es garantisca prou la seua urbanització simultània a l'edificació.  
Sisena. Model de proposició que han de presentar els interessats. Termini i lloc per a la presentació de les proposicions  
Es dóna per reproduït el model de proposició que han de presentar els interessats, que s'acompanya com a annex a aquest document. Els qui desitgen prendre part en la licitació hauran de presentar les seues propostes en el Registre General de l'Ajuntament de Monòver, siti a la plaça de la Sala, número 1, en el termini de tres mesos, a comptar des de la data d'enviament de l'anunci de licitació al Diario Oficial de la Unió Europea, i en horari de 09.00 hores a 14.00 hores, de dilluns a divendres. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Setena. Documentació que ha de presentar cada concursant  
La documentació que s'ha de presentar estarà integrada per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Es presentarà amb el títol de Programa d'Actuació Integrada Ciutat Social i contindrà:  
A. Alternativa tècnica.  
B. Proposició juridicoeconòmica.  
La documentació que es trobe en poder d'aquest sobre serà objecte de valoració a l'efecte d'aprovació del programa i adjudicació de la condició d'urbanitzador.  
Sobre B. Es presentarà amb el títol de documentació del Programa d'Actuació integrada Ciutat Social i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el registre d'agrupacions d'interés urbanístic dependent de la conselleria competent en Urbanisme.  
B. Els qui compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o Registre públic corresponent.  
C. Quan el qui oferte actue en nom propi i és empresa individual, haurà de presentar DNI o fotocòpia legalitzada d'aquest.  
D. Resguard acreditatiu de la fiança provisional.  
E. Declaració responsable de no trobar-se sotmés en cap de les prohibicions per a contractar establides per la legislació reguladora de la contractació administrativa, i inclourà expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'aquests extrems.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles han d'acreditar la seua personalitat i capacitat, i indicaran els noms i circumstàncies dels empresaris que subscriuen les proposicions, la participació de cada una d'elles, i designaran la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
Cada concursant no podrà presentar més d'una proposició, ni formular-hi variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.  
Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública del projecte d'urbanització, així com en els documents d'ordenació, i aquells altres documents complementaris.   
A aquest efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi de Monòver, i en depositarà una còpia en la seu de l'Ajuntament, i els exposarà al públic pels seus mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal de què consten en el cadastre com a titulars dels drets afectats per l'actuació proposada.   
Aquestos avisos es practicaran per qualsevol mitjà que permeta tenir constància de la recepció de l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no s'hi troba present en el moment de l'entrega, podrà fer-se'n càrrec qualsevol persona que es trobe en el domicili i faça constar la seua identitat. Si ningú poguera fer-se càrrec de l'avís, es farà constar aquesta circumstància en l'expedient, junt amb el dia i l'hora en què es va intentar, i hi haurà de procedir novament, per una sola vegada i en una hora distinta, a practicar l'avís dins dels tres dies següents al primer intent.  
Huitena. Documentació acreditativa del compliment dels criteris de solvència tècnica, econòmica i financera, exigits per a ser admesos a concurs  
Podran ser urbanitzadors i promoure aquest programa d'actuació integrada totes les persones, naturals o jurídiques espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons aquestes bases.   
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny.  
La justificació de la solvència econòmica i financera de les agrupacions d'interés urbanístic, unions temporals d'empresa o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència almenys d'un dels seus membres.   
La justificació de la solvència econòmica i financera de l'urbanitzador s'acreditarà per un o més dels mitjans següents:  
a) Informe d'institucions financeres o, si procedeix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o del seu extracte, en el cas que la publicació d'aquestes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedeix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa d'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Si per raons justificades en cada cas concret l'urbanitzador no estiguera en condicions de presentar les referències que sol·licita l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, i hi haurà de demostrar en aquest cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència almenys d'un dels seus membres.  
Novena. Criteris objectius d'adjudicació del programa d'actuació integrada, especificats per ordre decreixent d'importància, incloent la seua ponderació   
S'hi valoraran amb caràcter independent els documents corresponents a l'alternativa tècnica i a la proposició juridicoeconòmica.   
Com que es tracta d'un programa, l'alternativa tècnica del qual suposa la modificació de l'ordenació estructural i classificació del sòl, la puntuació de l'alternativa tècnica representarà un 72% de la valoració total de la proposta i el 28% restant, correspondrà a la puntuació de la proposició juridicoeconòmica.  
La puntuació de les alternatives tècniques i les proposicions juridicoeconòmiques, en cada una de les seues fases, haurà de superar almenys el 50% d'un total de 100 punts, segons els criteris que a continuació s'exposen:  
Alternativa tècnica (total 100 punts)  
a) La qualitat tècnica de l'ordenació proposada (50 punts).  
b) Resolució adequada de la integració de l'actuació en el seu entorn (10 punts).  
c) La millor estructuració de dotacions públiques i d'espais lliures (10 punts).  
d) La qualitat tècnica de les resolucions proposades per a la urbanització (8 punts).  
e) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. (8 punts).  
f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge (8 punts).  
g) Termini d'execució del programa d'actuació integrada (2 punts).  
h) Mitjans per al control de la qualitat de cada una de les prestacions que constitueixen l'objecte del programa (2 punts).  
i) Compromís d'edificació simultània a la urbanització dels solars resultants de l'actuació per damunt d'un mínim legalment exigible(2 punts).  
Proposició juridicoeconòmica (total 100 punts)  
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat (25 punts).  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb qui no tinga contracte suficient (25 punts).  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (45 punts).  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador (5 punts).  
Deu. Composició de la mesa tècnica per a l'adjudicació del concurs  
La mesa tècnica per a l'adjudicació del concurs estarà integrada de la manera següent:  
A) President: l'alcalde de la corporació o regidor en qui delegue.  
B) Vocals:  
- regidor designat per l'alcalde  
- regidor de cada un dels grups de l'oposició  
- secretari general de l'Ajuntament  
- interventor de l'Ajuntament  
- arquitecte municipal  
C) Secretari: actuarà com a secretari de la Mesa el secretari general de l'Ajuntament o funcionari en qui delegue.  
En cas necessari, els suplents els designarà el president, i hi haurà de mantenir-se el caràcter eminentment tècnic de la composició de la mesa.  
Onze. Garantia provisional equivalent al 2% del pressupost estimat de les càrregues d'urbanització  
Els qui desitgen participar en el procediment de licitació d'aquest programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendeix a la quantitat d'1.800.000,00 euros.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
Dotze. Import de la garantia definitiva que haurà de depositar l'adjudicatari del programa  
La garantia definitiva, que es constituirà en la forma i als efectes previstos en el TRLCAP, s'estableix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 15 dies comptador des de la notificació de l'acord d'aprovació i adjudicació del programa.  
Procedirà elevar la garantia definitiva al 20% en els supòsits d'aprovació de programes d'actuació integrada on les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.   
S'hi fa constar que en data 21 de novembre de 2007 s'ha enviat l'anunci de concurs al Diario Oficial de la Unión Europea.  
Monòver, 21 de novembre de 2007.- L'alcalde: Salvador Poveda Bernabé.  
ANNEX I  
FITXA DE GESTIÓ I TIPOLOGIES D'EDIFICACIÓ   
FITXA DE GESTIÓ. PARÀMETRES URBANÍSTICS I ÀMBIT D'APLICACIÓ  
Àmbit previst de l'actuació 3.033.770,00 m²s  
Superfície aproximada. L'àmbit geogràfic d'aplicació d'aquest programa d'actuació integrada serà el que es descriu mitjançant l'annex I, que s'hi acompanya. No obstant això haurà de ser delimitat definitivament pel programa, d'acord amb els criteris de la revisió del PGOU i a l'efecte de la xarxa primària (art. 123 RPLUV). Només es podrà proposar una alteració del límit territorial del sector definit en el document de revisió del Pla General en tràmit a l'efecte de xicotetes modificacions necessàries per a dotar-hi de coherència o millorar els seus accessos o infraestructures.  
Equipament sanitarioassistencial. 100.000,00 m²s  
Edificabilitat màxima 600.000,00 m²t  
Correspon a la totalitat dels usos. Serà l'ordenació detallada la que establisca la proporció de participació de cada un d'ells.  
No s'estableixen els coeficients d'edificabilitat bruta i d'aprofitament tipus pel fet que el seu valor dependrà, respectivament, segons es deduïsca o no de la superfície del sector la corresponent a l'activitat sanitarioassistencial i de la inclusió i, si és el cas, ponderació, de les cessions destinades a parc natural. En tot cas, es tracta de valors de resultat que no afecten l'edificabilitat màxima predeterminada.  
Usos proposats Ús dominant: RES. Residencial  
Ús compatible: TER. Terciari  
Xarxa estructural de dotacions (adscrites no computables)  
- Connexió amb la xarxa viària CV-835.   
- Parc públic, en proporció no inferior a 5 m²/hab (art. 52 LUV).  
Les tipologies d'edificació permeses en el sector Ciutat Social són les següents:  
1) Unifamiliar aïllada, la parcel·la mínima s'estableix en 400 m²s.  
2) Unifamiliar apariada, l'actuació mínima s'estableix en 700 m²s i la parcel·la mínima en 350 m²s.  
3) Unifamiliar en filera, amb una actuació mínima de 1000 m²s amb una vivenda cada 300 m²s.  
4) Plurifamiliar en bloc, la unitat mínima d'actuació s'estableix en 2.000 m²s.  
Els paràmetres urbanístics de cada una de les tipologies permeses són:  
Unifamiliar aïllada:  
· Superfície mínima de parcel·la: 400 m²s.  
· Front mínim de parcel·la: 15 m.  
· Reculades: 3 m. a vial  
2 m a límits  
5 m a fons  
· IEN: 0,360 m²t/m²s  
· Nombre de plantes: II (PB+1PP)  
· Altura reguladora màxima: 7,5 m.  
Unifamiliar apariada:  
· Superfície mínima d'actuació: 700 m²s.  
· Superfície mínima de parcel·la: 350 m²s.  
· Front mínim de parcel·la: 12,5 m.  
· Reculades: 3 m. a vial  
2 m a límits.  
5 m a fons  
· IEN: 0,40 m²t/m²s  
· Nombre de plantes: II (PB+1PP)  
· Altura reguladora màxima: 7,5 m.  
Unifamiliar en filera:  
· Superfície mínima d'actuació: 1000 m²s.  
· Nombre de màxim de vivendes: 1 viv. cada 300 m² de parcel·la.  
· Resta de paràmetres: igual que vivendes apariades.  
Plurifamiliar en bloc:  
· Superfície mínima d'actuació: 2.000 m²s.  
· Cercle mínim inscriptible en parcel·la: 25 m Ø  
· Reculades: 5 m a vial  
5 m a laterals i fons.  
· IEN: 1,70 m²t/m²s  
· Nombre de plantes: III (PB+2PP)  
Altura reguladora màxima: 11 m.  
ANNEX II  
MODEL DE PROPOSICIÓ QUE HAN DE PRESENTAR ELS INTERESSATS  
(Nom i cognoms) ..., major d'edat, veí/ïna de ..., amb domicili a ...ž amb DNI/NIF número ..., en nom propi (o en representació de conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent al Programa d'Actuació Integrada Ciutat Social de l'Ajuntament de Monòver, manifesta el següent:  
i. Que assabentat/da de l'anunci de concurs publicat per l'Ajuntament de Monòver en el Diari Oficial de la Comunitat Valenciana de data (DOCV núm. ...), per a l'adjudicació del programa d'actuació integrada corresponent al Programa d'Actuació Integrada Ciutat Social de l'Ajuntament de Monòver.  
ii. Que troba de conformitat i accepta íntegrament i sense cap excepció les bases generals de l'Ajuntament de Monòver per a l'adjudicació de programes així com les bases particulars que ha aprovat l'Ajuntament de Monòver reguladores del programa d'actuació integrada corresponent al Programa d'Actuació Integrada Ciutat Social de l'Ajuntament de Monòver, i totes les obligacions se'n que deriven com a concursant i com a adjudicatari si ho fóra.  
iii. Declara sota la seua responsabilitat tenir capacitat d'obrar i no trobar-se comprés en cap de les causes que impedeixen contractar amb l'administració, establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es refereixen les disposicions vigents sobre incompatibilitats dels alts càrrecs.  
A aquestos efectes es compromet a executar les obres objecte d'aquest concurs amb subjecció als requisits i condicions que estableix l'Ajuntament de Monòver i adjunta la documentació següent:  
Sobre A:  
1. Alternativa tècnica (article 126 LUV)  
2. Proposició juridicoeconòmica (article 127 LUV)  
Sobre B:  
Inclourà els documents assenyalats en els apartats a), b), c), d), e) i f) de l'article 133.1 de la Llei Urbanística Valenciana.  
Monòver, ... de ... de 200...  
Ft.  
ALCALDE PRESIDENT DE L'AJUNTAMENT DE MONÒVER